METEO, 17 aprilie 2021. Vremea se încălzeşte uşor. În Bucureşti va ploua la noapte.
Vremea se va încălzi uşor, atât în ţară, cât şi în Bucureşti. Noaptea va ploua slab în Bucureşti. Temperaturile maxime se vor încadra între 10 și 16 grade.
Vremea se va încălzi uşor, însă valorile termice diurne se vor situa, în general, tot sub mediile multianuale. Cerul va prezenta înnorări, mai accentuate spre seară și noaptea, când va ploua în sud-vestul, sudul, pe arii restrânse în centrul țării și izolat în rest. La munte, cu precădere în zona Carpaților Meridionali, se vor semnala precipitații mixte. Izolat, cantitățile de apă vor depăși 10…15 l/mp. Vântul va sufla slab şi moderat, trecător cu unele intensificări în zona montană înaltă. Temperaturile maxime se vor încadra între 10 și 16 grade, iar cele minime vor fi cuprinse între -2 şi 7 grade. Izolat vor fi condiţii de ceaţă. Vremea se va încălzi față de ziua precedentă. Cerul va fi variabil, cu înnorări mai ales spre seară și noaptea, când va ploua slab. Vântul va sufla slab și moderat. Temperatura maximă va fi de 14…15 grade, iar cea minimă de 5…6 grade.